CELEX: 32016D0817
Language: et
Date: 2016-05-17 00:00:00
Title: Nõukogu otsus (EL) 2016/817, 17. mai 2016, protokolli (millega määratakse kindlaks ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel sõlmimise kohta

25.5.2016   
            
            
               ET
            
            
               Euroopa Liidu Teataja
            
            
               L 136/1
            
         NÕUKOGU OTSUS (EL) 2016/817,
   17. mai 2016,
   protokolli (millega määratakse kindlaks ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 teise lõigu punktiga a ja artikli 218 lõikega 7,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Nõukogu võttis 28. juunil 2007 vastu määruse (EÜ) nr 753/2007 (2) ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelise kalandusalase partnerluslepingu (edaspidi „kalandusalane partnerlusleping“) sõlmimise kohta. Kehtiv protokoll, millega määratakse kindlaks kalandusalases partnerluslepingus ette nähtud kalapüügivõimalused ja rahaline toetus, kaotab kehtivuse 31. detsembril 2015.
            
         
               (2)
            
            
               Liit on pidanud läbirääkimisi Taani valitsuse ja Gröönimaa valitsusega uue kalandusalase partnerluslepingu protokolli üle (edaspidi „protokoll“), millega nähakse ette kalapüügivõimalused ja rahaline toetus.
            
         
               (3)
            
            
               Protokoll on allkirjastatud kooskõlas otsusega (EL) 2015/2103 (3) ja seda on kohaldatud ajutiselt alates 1. jaanuarist 2016.
            
         
               (4)
            
            
               Kalandussektori partnerluslepingu artikliga 10 on asutatud ühiskomitee, kelle ülesanne on kontrollida lepingu kohaldamist ja tagada selle täitmine. Lisaks võib ühiskomitee kooskõlas protokolliga heaks kiita teatavad protokolli muudatused. Selliste muudatuste heakskiitmise hõlbustamiseks on asjakohane anda komisjonile volitused need teatud tingimustel lihtsustatud korras heaks kiita.
            
         
               (5)
            
            
               Protokoll tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel kiidetakse heaks protokoll, millega määratakse kindlaks ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelises kalandusalases partnerluslepingus sätestatud kalapüügivõimalused ja rahaline toetus (edaspidi „protokoll“) (4).
   Artikkel 2
   Nõukogu eesistuja esitab liidu nimel protokolli artiklis 15 sätestatud teate.
   Artikkel 3
   Võttes arvesse käesoleva otsuse lisas esitatud sätteid ja tingimusi, on komisjon volitatud ühiskomitees kiitma liidu nimel heaks protokolli tehtavad muudatused.
   Artikkel 4
   Käesolev otsus jõustub selle vastuvõtmise kuupäeval.
   
      Brüssel, 17. mai 2016
      
         
            Nõukogu nimel
         
         
            eesistuja
         
         M. H. P. VAN DAM
      
   
   
      (1)  12. aprilli 2016. aasta nõusolek (seni Euroopa Liidu Teatajas avaldamata).
   
      (2)  Nõukogu 28. juuni 2007. aasta määrus (EÜ) nr 753/2007 ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelise kalandusalase partnerluslepingu sõlmimise kohta (ELT L 172, 30.6.2007, lk 1).
   
      (3)  Nõukogu 16. novembri 2015. aasta otsus (EL) 2015/2103 protokolli (millega määratakse kindlaks ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel allkirjastamise ja ajutise kohaldamise kohta (ELT L 305, 21.11.2015, lk 1).
   
      (4)  Protokoll on avaldatud ELT L 305, 21.11.2015, lk 3, koos allkirjastamise otsusega.
   
      LISA
      
         Volituste kohaldamisala ja menetlus ühiskomitees võetava liidu seisukoha kindlaksmääramiseks
      
      
               
                  1)
               
               
                  Komisjonile on antud volitus pidada Gröönimaaga läbirääkimisi ning vajaduse korral ja käesoleva lisa punkti 3 järgides kiita heaks protokolli muudatused, mis hõlmavad järgmisi küsimusi:
                  
                              a)
                           
                           
                              kooskõlas protokolli artikli 3 lõigetega 2 ja 3 ning artikliga 8 kalapüügivõimaluste kindlaksmääramine, sh artikli 8 alusel baashinna ja kalapüügiloa tasude kindlaksmääramine;
                           
                        
                              b)
                           
                           
                              kooskõlas protokolli artikliga 5 otsus valdkondliku toetuse rakenduskorra kohta;
                           
                        
                              c)
                           
                           
                              kooskõlas protokolli artikliga 6 meetmete vastuvõtmine, et tagada kalavarude jätkusuutlik kasutamine.
                           
                        
            
               
                  2)
               
               
                  Ühiskomitees liit:
                  
                              a)
                           
                           
                              toimib kooskõlas eesmärkidega, mida liit taotleb ühise kalanduspoliitika raames;
                           
                        
                              b)
                           
                           
                              järgib nõukogu 19. märtsi 2012. aasta järeldusi, mis käsitlevad teatist ühise kalanduspoliitika välismõõtme kohta;
                           
                        
                              c)
                           
                           
                              edendab seisukohti, mis on kooskõlas piirkondlike kalandusorganisatsioonide poolt vastu võetud asjaomaste eeskirjadega ja vajalikud rannikuriikidega ühise haldamise raames.
                           
                        
            
               
                  3)
               
               
                  Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel väljendatavas seisukohas oleks arvesse võetud uusimaid statistilisi, bioloogilisi ja muid asjakohaseid komisjonile edastatud andmeid.
                  Sel eesmärgil ja nimetatud andmetele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks dokumendi, milles on esitatud kavandatava liidu seisukoha üksikasjad.
                  Punkti 1 alapunktis a osutatud küsimustes on liidu kavandatava seisukoha heakskiitmiseks nõukogus vajalik kvalifitseeritud häälteenamus. Muudel juhtudel loetakse ettevalmistavas dokumendis kavandatav liidu seisukoht heaks kiidetuks, kui blokeeriva vähemusega võrdne arv liikmesriike ei avalda selle suhtes vastuseisu nõukogu ettevalmistava organi koosolekul või 20 päeva jooksul ettevalmistava dokumendi kättesaamisest, olenevalt sellest, kumb sündmus leiab aset varem. Vastuseisu korral edastatakse küsimus lahendamiseks nõukogule.
                  Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele.
               
            
               
                  4)
               
               
                  Komisjonil palutakse võtta õigel ajal ühiskomitee otsuse suhtes vajalikud järelmeetmed, kaasa arvatud vajaduse korral asjaomase otsuse avaldamine Euroopa Liidu Teatajas ning sellise otsuse rakendamiseks vajalike ettepanekute esitamine.